Leah Vorthyra

Leah 20 éves korában

Zeusz - apai nagyapa

Maia - apai nagymama

George Ballard - nevelőapa

Ashley Ballard - fogadott testvér, legidősebb húg

Lily Ballard - fogadott testvér, középső húg

Martin Ballard - fogadott testvér, öcs

Rose Ballard - fogadott testvér, legfiatalabb húg

### Eszközök

Martha és George - két tőr, egyik mennyei bronz, másik acélRemala - kétpengéjű lándzsa

Zártörő készlet

## Fizikai tulajdonságok

### Faj

Félvér-Hermész

Leah a Percy Jackson és az Olimposziak című kaland egyik játékos karaktere, aki Hermésznek a lánya. Alapvetően igen laza, nyitott és könnyen el van vele az ember, emellett igen védelmező természet is. Barátai igen fontosak neki, Luke-ból pedig évekkel később sem tudott kiszeretni.

## Kinézet

Rövid, kissé hullámos, de mindenképpen kócos, vörös haja van, ami nagyjából az álláig ér. Oldalra fésülve hordja. Szeme valahogy a sárga és a zöld átmenete: néha ilyen, néha olyan, máskor pedig a kettő egyszerre. Apjától csak a mosolyát és a kissé manószerű megjelenését örökölte. Na, meg a kisugárzását. Viszonylag magas és atletikus lány. A praktikus ruhákat szereti, tehát sokzsebes nadrág, tábori póló és még a Luke-tól kapott farmerdzseki. Egyetlen egy kiegészítőt hord csak: a szintén Luke-tól kapott és amúgy készített Caduceus-nyakláncot, amit az első évfordulójuk alkalmával ajándékozott a lánynak.

## Személyiség

Leah olyan igazi extrovertált és belevaló, vagány lány. Bárkivel megtalálja a közös hangot, laza, mosolygós, jó a kisugárzása. Mindig igyekszik odafigyelni a többiekre és megoldani a problémáikat, a kisebbekkel olyan, mint egy tyúkanyó. Igazán a szívén viseli a többi félvér sorsát, és mivel elég idős, sokat is tud segíteni. Bárkit szívesen meghallgat, de néha szigorúnak vagy ijesztőnek tűnhet. Emellett igen heves is tud lenni, ha olyan a helyzet. Könnyen felidegeli magát, de ugyanolyan gyorsan le is nyugszik. Azonban Luke árulása erős törést jelentett addigi viszonylag felhőtlen életében. Meglehetősen kevesen tudnak arról, mennyire megviselte a dolog őt. Igen makacs én önfejű, ha csak magáról van szó. Mivel részben magát hibáztatja a történtekért, ezért még jobban figyel a többiekre. Végzetes hibája is ehhez kapcsolódik: extrém módon önfeláldozó. Képes lenne eldobni az életét a szeretteiért, ha ez azt jelenti, hogy megmentheti őket.

## Története

### Gyerekkor

Egyike azon ritka félvéreknek, akik életében nem történt még nagyobb tragédia se az életében, se a családjában. Mindenki életben van, nem támadta meg őket semmilyen szörny, nem robbant fel a ház, nem akarták megölni. Teljesen normális gyerekkora volt. Ez valószínűleg azért is lehetett, mert édesanyja egyszülött gyerek, holott van még három húga és egy öccse is. Ugyanis miután édesanyjaa újraházasodott, kiderült, hogy a férjének nem lehet gyereke, de ez nem volt baj, sőt! Teljesen belelkesedtek, így Leah-nak lett még négy testvére. Utólag derült ki számára, hogy az isteni apja mesélt anyjának a táborról és hogy a Hermész bungaló az, aki mindenkit befogad és ez megtetszett a nőnek.

Ezen kívül még egy oka volt, hogy semmi problémájuk nem akadt ezzel a félvéres történettel: vidéken éltek egy farmon, ahol mindent ők termelnek és adnak el. Leah megállapítása szerint inkább néznék Démétér lányának, mint Hermész lányának. Ő maga is Imádja az egészet: a nyüzsgést, az életet, mindent… Megunhatatlan számára.

### Félvértábor

Mint minden félvérnek, neki is el kellett látogatnia a Félvér Táborba. Mint kiderült, Hermész elmesélte a dolgokat Leah édesanyjának, így eléggé képben voltak, mit kell tenni. A lány állítása szerint nagyon mókás volt, hiszen hivatalosan talán senkit nem vittek oda a szülei maguktól, hogy meghozták a félvér csemetájüket. Szerencsére a lány szülei is épségben hazaértek. Nem kellett sok időt eltöltenie a Hermész kabinban, hogy apja elismerje gyerekének. Így tehát tizenhárom éves kora óta jár a táborba.

Leah őszintén szerette a családhát. Mindkettőt. Boldognak érezte magát és az is volt. Rengeteg ideje volt fejlődni, kipróbálni magát. Eleinte nem is volt annyira harcos típus. Ellenben gyanúsan jól ment neki a kidumálás és mellébeszélés. Mondani sem kell, hogy kitől örökölte. Ellavírozott, de még sokáig nem találta meg a fegyvert, ami neki való lett volna.

Mikor tizennégy éves volt, apjától kapott egy tőrt, ami a Caduceus-t ábrázolja. Egy fél évvel később nevelőapja is készített egy hasonlót, arra az esetre, ha nem csak szörnyek támadnák meg Leah-t. Bár a lány hála az égnek nem nagyon használja, de mindig nála van, mert vágni kiválóan tud. Bár célozni nem tud, a két tőrét kiválóan tudja használni, ha dobásról van szó. Íjat ne adj a kezébe.

### Luke és kapcsolatuk

Mikor a lány bekerült a táborba, már Luke volt a bungalóvezető. És nyilván azonnal belezúgott, mint minden kis tinilány akkoriban. Tudta, hogy minden lány ugyanígy érez, hiszen akkoriban kezdte tanulgatni a tolvajlás és lopakodás művészetét, így sok embert kihallgatott.

Tehát teljesen belehabarodott. Azonban a többi lánnyal ellentétben ő nem szeretett ki belőle pár hét, hónap után. Bár az első évben csak plátói szerelem volt, csak kicsit mert ismerkedni vele, mert hát… Mégis csak van köztük két év, ő kabinvezető, menő fiú és nem mellesleg... Valahol féltestvérek, ami kicsit fura.

Azonban akármennyire is igyekezett tizennégy évesen eltolni magáól az egészet, nem ment. Sőt, sikerült az ellentétét elérnie: elmélyültek az érzelmei. A felszínes, tinilányos habos-babos tetszés kinőtte magát egy fokkal érettebb szerelemmé. Ehhez nagyban hozzájárult a dolog, hogy egyre több időt töltött együtt a két fiatal. Ismerkedtek, barátkoztak, közelebb kerültek egymáshoz. És Leah menthetetlenül beleszeretett a srácba. Habár nem kicsit volt féltékeny Annabeth-re, aki a kezdetektől kitüntetett figyelmet kapott Luke-tól, eddigre megértette, hogy ő egy húg számára. Szegényt teljesen feleslegesen utálta két évig. A történtek óta meglepően közel kerültek egymáshoz.

Leah körülbelül addigra érezte biztosnak a dolgot, amikor Hermész úgy döntött, elküldi Luke-ot egy küldetésre. Sajnos, Luke nem járt sikerrel és még egy maradandó sérülést is összeszedett. Sokak szerint biztosan taszító, a lány szemében azonban egy szemernyit sem változott a fiú. De tudta, hogy akkor ott a sebbel nem csak az arcát vágták meg a fiúnak, hanem a lelkét is. Az egész tábor jót nevetett rajta vagy lenézően viselkedett vele, hogy elbukott. Luke pedig annál is jobban gyűlölni kezdte apját és az egész istenesdit. Továbbra is hatalmas bizonyítási vágy volt benne, de valahol kicsit… Megkeseredett és folyamatosan feszült valamin. Leah igyekezett ott lenni neki. Tényleg. Talán ő volt az egyetlen, aki megértéssel fordult felé Annabeth-en kívül, de ő akkor még nagyon kicsi volt, hogy teljesen felfogja a dolgokat.

Ennyi idő kellett ahhoz, hogy mindkettejük érzelmei elmélyüljenek. De rengeteget szenvedtek. Luke valamiért távol akarta tartani magát a lánytól, de addigra már késő volt: ő is belé szeretett, és mivel nem indokolta, miért kéne távol tartania magát tőle, nyilván nem hallgatott rá a lány. És bár látta rajta, hogy őrlődik a dolgon, mégis úgy érezte, hogy ez kicsit feloldja azt a rengeteg feszültséget, ami a fiúban volt. Ez idő alatt Luke kicsit jobban volt. Leah-t még az sem zavarta, hogy tudta, ő apjuk kedvence. Ugyan miért zavarta volna? Csak az bántotta, hogy ezt nem volt lehetősége elmondani… Hátha akkor máshogy alakultak volna a dolgok.

Mielőtt Leah betölthette volna a tizenhatot, Luke elment a táborból. Addigra kicsit megromlott a kapcsolatuk is. A lány úgy érezte, titkol valamit előle. Valami gonoszat. Végül is igaza lett… És akármennyire is mérges volt rá vagy a helyzetre, hogy egyedül hagyta egy nyomorult búcsú nélkül, akkor sem tudott kiszeretni belőle. Még akkor sem, amikor megtudta, hogy Kronosz első embere lett és hajlandó lett volna megölni a barátait, a testvéreit… A szerelmét.

Leah teljesen összetört. És magát hibáztatta. *Ha észrevette volna, ha máshogy csinálta volna, ha…* Annyi *ha* és lehetőség átfutott a fején, hogy mit tehetett volna, hogy megóvja ettől, hogy az már beteges. Mégsem segített. Luke mégis készült búcsúval, de túl gyáva volt, hogy személyesen közölje a dolgot. Készített Leah-nak egy Caduceus nyakláncot Beckendorf-fal karöltve, aminek a belsejében egy nagyon kis dolgot el is lehet rejteni. Ezt készítette az egy éves évfordulójukra. Egy rövid levelet is írt, ami ma már olvashatatlan, annyira telesírta.

Körülbelül egy hétig hozzá sem lehetett szólni, miután Percy hazatért a küldetéséről és közölte a dolgokat. Egyetlen egy ember tudta csak felnyalni a padlóról: Charlotte Kenway, aki mindvégig kitartott mellette. Bár három évvel fiatalabb, mint Leah, a kezdetektől nagyon jól kijöttek. Sok mindenben hasonlítanak, így rájuk ragadt *A két Lottie* név is, ami vicces, mert Leah tényleg Lottie-nak hívja barátnőjét. Legalább ugyanannyi időt tölt vele, mint a másik fele, Jared, ami szinte elképzelhetetlen, mert nincs ennyi óra a napban. Mindenesetre a legtöbb dolgáról tud Charlotte is, nagyon is megbízik benne és ott vannak egymásnak támasznak. Ő volt az, aki végig hallgatta az összes áradozását és bőgését és hisztijét Luke-kal kapcsolatban. Ő az, aki mindig fel tudja vidítani és akire az életét is rábízná. Pedig ez nagy szó, mert Luke óta óvatosan dobálózik ilyenekkel.

Másik ilyen ember az életében az Lyra, akivel kabintársak. Mindketten elég érettek és megbízhatóak. Leah legalább annyira, mint bármelyik másik Hermész-kölyök. Így hát, hamar egymásra találtak a káoszban, ami a bungalójukat jellemzi. Bár Lyra maga nem feltétlen mindig kis virág és napsugaras rét, Leah kedveli és mindig tud hozzá is fordulni. Csak reméli, hogy fordítva is így van, mert ő tényleg igyekszik.

Miután Luke nyíltan ellenségükké vált, kellett egy új bungalóvezető. Leah-t szavazták meg, de ő egyszerűen képtelen volt elfogadni a pozíciót. Luke miatt. Mindig eszébe jutott volna és így is volt elég dolog, ami rá emlékeztette, úgyhogy megkapták a pozíciót a Stoll fivérek. Azért van miben segíteni nekik, mert elég szétszórtak, de elég jól menedzselik.

### Jelenleg

A történtek után Leah is kicsit megváltozott. Bár a viselkedése alapvetően nem, talán még inkább odafigyel a többiekre, szinte önfeláldozó módon, amire többek között már Lottie is figyelmeztette. Sokkal komolyabban vette innentől kezdve az edzéseket is, mert tudta: háború lesz hamarosan. Luke nem hülye, pontosan tudta, mire vállalkozik. És végre valahára Leah is megtalálta a fegyverét, amivel nagyon is veszélyes közel és középtáv harcos lett: a két pengéjű lándzsát.

Továbbra sem adta fel a reményt, hogy Luke-ot megmentse. Ebben legalább egyet értenek Annabeth-szel. Habár mióta Kronosz birtokolja a testét, azóta megint kicsit összezuhant, de most hamarabb összekaparta magát. Elvégre lassan háborúba mennek. Akármennyire is szereti Luke-ot, nem fogja hagyni, hogy a barátaiban, a családjában kárt tegyen…

### A játék során

#### Capture the flag

Leah először a közös játékon tűnik fel, ahol Lottie-nak, Lyra-nak és Klaus-nak segít megszerezni a zászlót. Mivel igen csak jó lopakodó és tolvajló képességei vannak, így könnyedén ellopja a zászlót, ami persze nem marad sokáig titokban. Leah veszi a bátorságot és mindenki magára uszít, hogy nála van, ezzel időt nyerve a csapatnak, hogy eljussanak, azonban Chara kiszúrja őket, így nekik is menekülniük kell. Végül sikeresen eljutnak vele a túloldalra, így nyernek, de például Leah-t is csúnyán megverik. Szerencsére gyorsan le is ápolják, így hamar újra két lábon áll. Ekkor Charles bejelenti, hogy kész a terve és meg tudná semmisíteni Luke seregének egy jó részét, s ehhez Percy-t, Lyra-t, Lottie-t és Leah-t vinné magával, így ők hamar elhagyják a tábor területét pegazusháton.

#### A hajón

Miután megérkeztek, az volt a terv, hogy a fiúk lesietnek és elhelyezik a bombákat, addig a lányok fedezik őket. Természetesen nem tudták megúszni harc nélkül a dolgot, így a két lányra maradt két gorgó, Leah pedig egy hatalmas pokolkutyák kapott. Sajnos, ő annyira nem boldogult vele, így a lányoknak kellett segíteniük, de végül győztesen kerültek ki a helyzetből. Egészen a következő sarokig, ahol is hatalmas túlerőben Lottie-t kiütötték, a másik két lányt pedig elfogták és a fedélzetre vitték. Egy lány, Victoria és a csicskása, Poppy vártak rájuk, ahol az előbbi lány megpróbálta kikérdezni őket, de természetesen nem engedtek neki, így a testi fenyítést alkalmazott: megkorbácsolta őket. Továbbra sem voltak hajlandóak semmit mondani, közben Leah próbálta megbütykölni a zárat, de aztán Lottie-t is fenyegetni kezdték, hogy megölik, így Leah már majdnem beadta a derekát... Szerencsére vagy nem szerencsére pont megérkezett a következő csapat, Khioné, a hó istennője, Percy és Charles, illetve Luke, azaz Kronosz és Ethan is. Mind Lyra-nak, mind Leah-nak baromi nehéz volt ez, pláne hogy Leah azóta nem találkozott szerelmével, mióta Kronosz elfoglalta a testét.

Ezt a titán pedig ki is akarta használni, de közepesen ment neki, mert egyik lány sem akart megtörni. Az azonban egyiküknek sem esett jól, mikor Khioné elkezdte Ethan ujjait lefagyasztani, Kronosz pedig felvágta Luke ereit. Itt viszont kiderült, hogy a fiú még életben van valahol mélyen belül. Sőt, Leah rá is jött a tervére és kicsit pánikba is esett. Eddigre azonban kiszabadított magukat, s Lyra azonnal mozgásba lendült: kiütötte Khione-t, majd miután visszaszerezték a fegyverüket, a mentőcsónak felé siettek. Percy és Lyra épségben bejutott a hajóba, de mikor a maradék három is ment volna, Kronosz utolérte őket és gyomron szúrta Charles-t. Amíg Leah feltartotta a titánt, addig a fiú és Lottie épségben bejutott a hajóba, s végül Leah is beleugrott a vízbe, majd a hajóba mászott. Charles még annyit kinyögött, hogy robbantsák fel a hajót, de ehhez se Lyra-nak, se Leah-nak nem fűlött a foga megtenni. Végül Leah nyomta meg a gombot, s a hajó darabokra szakadt...

#### A tábor támadása

Charles élet-halál között vergődött, Lottie akkor kelt fel a kómából, hogy életben tartsa, Percy éppen csak tudta koordinálni a hajót, Lyra és Leah pedig depresszióba süllyedt, hogy megölték a szeretteiket... De végül épségben kijutnak a tábor partjaira. Ott összetalálkoznak Clarisse-kkal, akik elvezetik őket a tábor egyik feléhez... A Vadászokkal kiegészülve. Így, egyesülve le tudják győzni az egyik negyedét a támadóknak, s a Nagy Ház végre felszabadul. Azonban a Patton testvérpár vezette csapatok most egyesült erővel fognak támadni, úgyhogy itt volt az idő kitalálni valami tervet.

Először Kheirón volt az, aki felvázolt egy tervet, de nem meglepő módon Nick volt az, aki előrukkolt valamivel inkább. Bár kellett neki kis segítség, hogy ki miben jó, Leah a segítségére sietett, még ha nem is értett belőle annyit. Végül a terv az lett a teljes konfrontálódás helyett, hogy az lett a terv, hogy Lyra és Jay elsőként beszél a párossal a békéről, közben Nick és Leah mögöttük kicsit állva fedezik őket. Chara, Ellie és Jared és James pedig készen állva vár, hogy mi lesz. De ez csak elterelés, amíg a Vadászok és a többiek bekerítik az ellenséget. A Nagy Háznál is maradnak védeni, ha azt támadnák.

Jason kezdte meg a tárgyalást a maga stílusában. Megpróbált valamiféle békeszerződést mondani, ami enyhén felháborító volt, de mindez csak elterelés volt, hogy egy illúzióval az ikrek mögé kerülhessen. Mindeközben Nick és Leah beszélgetni kezdtek. Leah megpróbált kicsit többet megtudni Nick-ről, megbeszélték, hogyan is került ide, de Nick sem adta könnyen az információkat. Végül azért ezt-azt sikerült kiszednie belőle, mielőtt Jay elkezdte az igazi akciót: megpróbálta a kártyájával megölni az ikreket, azonban Axel számított rá. Ellökte testvérét, akit így is nagyon csúnyán megsebezett a kártya. A lamiát pedig egy tűzgömbbel találta el.

Azonaban senki nem számított arra, hogy az ikrek egy baromi erős illúzióval próbálja Jay-t és Lyra-t is elkábítani. Ahogy elszabadul a pokol, Leah Chara-val és Ellie-vel karöltve támadják a lamiát, amíg Nick és Jared a másik párost próbálja kiszabadítani az illúzióból. A három lány baromi hatákonyan tudott együtt dolgozni, így sikeresen kiiktatták a lamiát.

Sajnos, Jay kevésbé szerencsés: őt súlyosan megsebesíti Axel, szerencsére Lyra megússza. Jared azonnal ellátja Jason-t, azonban pár nap kell neki, hogy felépüljön. Eddigre a Vadászok és a táborozók is harcba lendültek és sikeresen visszaverték a támadást. Az ellensés kétharmadát megsemmisítették, az egyharmada az ikrekkel elmenekült.

Ezek után nekiálltak összeszedni a sebesülteket, halottakat. Leah azonnal Jay mellett landol, bár ő maga is megsérült. Ennek ellenére nem akarja elveszíteni a srácot, így megpróbálja eszméleténél tartani, később Nick is csatlakozik. Szerencsére sikeres a mentés, így a lány is kicsit megnyugszik. Egészen addig, amíg hirtelen Hermész meg nem jelenik az utolsó segélycsomaggal az Olimposzról. Leah türelmesen vár, hogy beszélhessen apjával, azonban arra nem számít, hogy mindenki előtt fogja kiosztani.

A beszélgetés hamarosan fűtött veszekedéssé fajul, ahogy Hermész a lányát okolja, hogy Luke-ból Kronosz lett. Leah igazságtalannal érzi, hiszen ő mindent megtett, ekkor Hermész leleplezi az egyik kis titkát: hogy Luke elment hozzá még az átváltozása előtt, hogy lépjenek le ketten, de Leah visszautasította. Az egész odáig fajul, hogy Leah kimondja a fájó igazságot: az apja azért őt hibáztatja, mert azt remélte, a lánya majd megoldja azt, amit neki nem sikerült és amit elszúrt.

Itt Hermész is kicsit visszavesz, végül kicsit megnyugtatják egymást, bár Leah vállára további terhek kerültek ezzel. Szerencsére Nick, Lyra és Chara is a segítségére siet. Végül nem bírja tovább ezt a sok mindent, ami történt és az Aranygyapjúra hivatkozva elszalad. Lyra azonnal utána megy és egy rövid beszélgetés erejéig igyekeznek segíteni egymásnak. Utána tényleg megnézi az Aranygyapjút, hiszen ez volt Kronosz célpontja, de ekkor megérezte Nick elhagyott, igen csak értékes cuccait.

Itt újból találkoznak a fiúval, ahol ő gyorsan átkutatja a srác cuccát, lenyúl pár dollárt, majd megtalálja a mellvértjét. Ismét beszélgetnek röviden, de végülis visszatérnek a táborba, hogy Nick magával vigye a kutyust, Vattacukrot. Ekkor azonban megjelenik az Orákulum és új jóslatot mond.

*Tizenketten indulnak útnak vörösen izzva,*

*Hat lány és hat ifjú a harcba.*

*Elöl a Hold vérében született lány választás előtt állva,*

*Ragasztó lesz vagy csak a káoszt szítja?*

*Két lány vörös dühvel követi őt harccal,*

*Egyikőjük dobban, s ott talál, hol sok a terra.*

*Őket hűti Napisten barna fia és két lánya,*

*De vigyázz: a veszteség olyan helyről jön, hol nem remélsz, kínnal.*

*Hádész fia sok rejtelmet takar,*

*De ott, ahol kell, megsegít-e áldozattal?*

*Titán fia kétarcú, vajon melyik lesz rajta?*

*Barátok, ellenségek, lehetőségek: összezavaró választások sokasága?*

*Áruló, bosszúálló istennő lánya: kit követsz majdan?*

*A könnyű vesztet vagy a javulást, de fájdalmasan?*

*Hekaté fia sokat tanul e kalanddal,*

*De vajon készen áll-e, ha a sor rajta?*

*Héphaisztosz fia felragyog s felvirágoztat,*

*Felszabadít vagy átokba taszajtja?*

*Végül Démétér ifjú magja,*

*Vidámság, nevetés, majd fájdalom, harag?*

*Átkos penge fekete, mint a hely atyja,*

*Mely segít a bajban,*

*De megmentheted-e azt, kit a legjobban akarsz?*

*A végső döntésben segíthet, melyet őrzöl mostan,*

*Bár észrevenni nehéz, s megéri-e majdan?*

Ezek után gondolkodni kezdenek, hogy kik is lehetnek, majd összeszedik az összes embert. Leah a vezető, vele tart Jared, Lottie, Nellie, Chara, Ellie, Nick, Jay, Lyra, Shawn, James és Malcolm. Mielőtt azonban belemerülhettek volna a tervezésbe, Kheirón figyelmeztette őket, hogy előbb adják meg a végső tiszteletet a halottaknak, majd holnap kitalálják, mi is ez az egész, így mindenki visszatért a teendőihez.

## Képességek

* Lopás: Hermész a tolvajok istene is, így Leah sokkal ügyesebben rejtőzik el, sokkal csendesebben oson és szinte észrevétlenül képes lopni másoktól. Ez egy igen hasznos képesség felderítésnél például.

* Clauditiskinesis: Szintén tolvajláshoz illik. Leah nagyon jól ért mindenféle zárhoz és annak feltöréséhez. Szinte kivétel nélkül minden zárat fel tud törni, amihez nagy segítsége a Beckendorf által készített zártörő készlet.

* A meggyőzés ereje: Mint a kommunikáció istene, Hermész igen meggyőző tud lenni, amit Leah is örökölt. Sokkal könnyebben győz meg másokat, változtatja meg a véleményüket, könnyeben beszél rá embereket bizonyos dolgokra. Nagy hatást tud gyakorolni ezáltal sokakra. Sokszor nem is tudatosan csinálja, még fejlődnie kell abban, hogy teljesen kontroll alatt tartsa.

* Gyorsaság: Mivel Hermész az istenek hírnöke, nagyon gyorsan kell szállítania az üzeneteket. Ezt egy kicsit örökölte Leah is: szoros helyzetben, például harc közben, megemelkedik a sebessége, ez kihat támadására, védekezésére és reflexeire is. Hátulütője, hogy gyorsabban fárad. (Később fejlődhet: teljesen maga irányítja, mikor akar gyorsabb lenni)

* Audiokinesis: Ezt csak később sajátítja el, ami egy kiegészítő elem a meggyőzés erejéhez. Hasonló az eljárás, csak beszéd helyett énekkel teszi ugyanezt, ami sokkal nagyobb hatást gyakorol a hallgatóságra.

* Ógörög alkímia és találmányok: Hermész egy igen találékony és okos isten, amit Leah is örökölt. Nagyon jól ért a mindenféle főzetekhez, növényekhez, amihez hozzájön, hogy sokat tanult a farmon is ezekről. Kitalálni/feltalálni dolgokat nem szokott, ellenben igen kreatívan tudja felhasználni, ami a kezébe kerül éppen. Ugyanígy van a helyzetekkel is: Hermész nagyon sok mindennek az istene, így a gyerekei is sok mindenben helyt állnak.

* Pénz manipuláció: Ezt csak később sajátítja el. Hermész a pénz istene is, így ő és gyerekeinek egy része is igen gyanúsan képes befolyásolni a játékokban például az állást, a pénzmozgást vagy apjuk a tőzsdén az árakat.

## Kapcsolatok

### Charlotte Kenway

A lány a legjobb barátnője. Sok mindenben hasonlítanak és mindig ott vannak egymásnak. Lottie az egyike azoknak a kevés embernek, akinek Leah tényleg elmondja, mi nyomja a szívét és ez fordítva is így van. Szinte mindent tudnak egymásról és mindig ott vannak egymásnak, hogy támogassák egymást.

### Lyra Rivera

A lány a második legnagyobb bizalmasa, bár vele nem oszt meg annyi mindent, mint Lottie-val, azért eléggé jól tudnak egymásra támaszkodni. Fontos barátja a lány és szeretne minél jobban segíteni neki, hogy fel tudják egymást húzni az életre.

### Nick Johnson

A fiú nemrég érkezett a táborba, többször beszélgetésbe elegyedtek. Rendkívül viccesnek és jó társaságnak tartja a fiút, akivel ezek mellett komolyan is lehet beszélni. Kicsit felszabadultabbnak érzi magát mellette, mintha nem nyomná annyira a jelen terhe.

## Felszerelés

### George

Nevelőapjától kapta Martha után fél évvel, acélból készült, hogy meg tudja védeni magát emberektől is.

### Remala

Eredetileg a Remény Hajnala a neve, csak nem akarta, hogy bántsák emiatt, ezért összevonta. Csak Charlotte tud az eredeti nevéről.

## Érdekességek

* Alignment-je: "Chaotic Good"
* MBTI személyiségtípusa: ENFJ - Főszereplő